section_heading: NK Celje
paragraph_text: Svoju trenersku karijeru započeo je u Celju. Prvo je bio omladinski trener, a zatim omladinski direktor. U travnju iste godine postao je trener prve momčadi kluba, čime je postao najmlađi trener u Prvoj slovenskoj nogometnoj ligi. Momčad je preuzeo pred sam kraj sezone zadržavši klub u najvišem rangu prvenstva na osmom mjestu, a iduće sezone osvojio je drugo mjesto s respektabilnih 70 bodova, afirmiravši igrače poput Mislava Oršića te Benjamina Verbiča. Iste je sezone doveo Celje do finala Nogometnog kupa Slovenije, gdje je izgubio od Kopra 2:0, a iduću je sezonu započeo ispadanjem u prvom pretkolu Europske lige 2015./16. od poljskog Slaska. S mjesta glavnog trenera Celja odstupio je 31. kolovoza 2015. godine nakon serije lošijih rezultata u prvenstvu.